
PARLAMENTUL ROMÂNIEI

CAMERA DEPUTAŢILOR
	COMISIA JURIDICĂ,

DE DISCIPLINĂ ŞI IMUNITĂŢI
	
	     Bucureşti, 8.04.2021
     PLx. 513/2014
     


R A P O R T    

asupra 
Proiectului Legii de completare a Legii nr.341/2004 a recunoştinţei faţă de eroii-martiri şi luptătorii care au contribuit la victoria Revoluţiei române din decembrie 1989, precum şi faţă de persoanele care şi-au jertfit viaţa sau au avut de suferit în urma revoltei muncitoreşti anticomuniste de la Braşov din noiembrie 1987
În conformitate cu dispozițiile art. 94 din Regulamentul Camerei Deputaţilor, Comisia juridică, de disciplină și imunități a fost sesizată, spre dezbatere în fond, cu Proiectul Legii de completare a Legii nr.341/2004 a recunoştinţei faţă de eroii-martiri şi luptătorii care au contribuit la victoria Revoluţiei române din decembrie 1989, precum şi faţă de persoanele care şi-au jertfit viaţa sau au avut de suferit în urma revoltei muncitoreşti anticomuniste de la Braşov din noiembrie 1987, trimis cu adresa nr.        PLx 513/2014.
Senatul, în şedinţa din data de 25 noiembrie 2014, a adoptat proiectul de lege ca urmare a depășirii termenului de adoptare, potrivit art.75 alin.(2) teza a III-a din Constituția României, republicată.

Consiliul Legislativ, prin adresa nr. 307/24.03.2014, a avizat favorabil inițiativa, cu observaţii şi propuneri.
Guvernul României, prin adresele cu nr. 7980/DRP/22.07.2016 și                    nr. 479/DRP/03.02.2017, a transmis Parlamentului două puncte de vedere prin care nu susține adoptarea inițiativei legislative.  

Comisia pentru buget, finanțe și bănci a avizat negativ proiectul de lege, prin avizul cu nr. 4c-2/600/20.05.2015.

Comisia pentru muncă și protecție socială a avizat favorabil inițiativa, prin avizul cu nr. 4c-7/524/15 decembrie 2014.
Inițiativa legislativă are ca obiect de reglementare introducerea unei noi categorii de revoluţionari, alături de cele existente, respectiv cea a participanților la revoltele minerilor din Valea Jiului din anul 1977 și din Motru din anul 1981.  
În conformitate cu dispozițiile art. 61 din Regulamentul Camerei Deputaţilor, republicat, cu modificările și completările ulterioare, Comisia juridică, de disciplină și imunități a examinat proiectul de lege în şedinţa desfășurată în sistem hibrid (fizic/online), în data de 8 aprilie 2021. 
La lucrările comisiei, deputații au fost prezenți conform listei de prezență.

În urma dezbaterilor, membrii Comisiei juridice, de disciplină și imunități au hotărât, cu majoritate de voturi, să supună plenului Camerei Deputaților respingerea Proiectului Legii de completare a Legii nr.341/2004 a recunoştinţei faţă de eroii-martiri şi luptătorii care au contribuit la victoria Revoluţiei române din decembrie 1989, precum şi faţă de persoanele care şi-au jertfit viaţa sau au avut de suferit în urma revoltei muncitoreşti anticomuniste de la Braşov din noiembrie 1987, întrucât, în timpul parcurs de la momentul intrării în procedură legislativă a inițiativei, a fost adoptată și este în vigoare Legea nr. 199 din 4 noiembrie 2016 privind modificarea şi completarea Legii recunoştinţei pentru victoria Revoluţiei Române din Decembrie 1989 şi pentru revolta muncitorească anticomunista de la Braşov din noiembrie 1987 nr. 341/2004 care, în semn de gratitudine, a introdus în categoria revoluționarilor și persoanele care au avut de suferit în urma revoltei anticomuniste din Valea Jiului - Lupeni - august 1977.

Conform dispozițiilor art. 75 din Constituţia României, republicată, şi ale art. 91 alin. (9) pct. 1 din Regulamentul Camerei Deputaţilor, republicat, cu modificările şi completările ulterioare, Camera Deputaţilor este Cameră decizională.


În raport cu obiectul şi conţinutul său, proiectul de lege face parte din categoria legilor ordinare. 

                  PREŞEDINTE,                                                                                     SECRETAR,                                                                                                                                    

Mihai Alexandru Badea 
                                                         Ladányi László Zsolt
Consilier parlamentar,
              Alina Grigorescu
         Șef serviciu

LEGE

pentru modificarea si completarea legii 101 din 2006 privind serviciul de

salubrizare a localităţilor

Art unic - Legea nr. 101 din 2006 pentru privind serviciul de salubrizare a localităţilor, publicată în Monitorul Oficial al României, Partea I nr.393 din 8 mai 2006, cu modificările şi completările ulterioare, se modifică după cum urmează:

1.Alineatul 1 al articolului 5 se modifica si va avea următorul cuprins:

Art.5

(1) Autorităţile deliberative ale unităţilor administrativ-teritoriale/sectoarelor municipiului Bucureşti elaborează şi aprobă strategiile locale cu privire la dezvoltarea şi funcţionarea pe termen mediu şi lung a serviciului de salubrizare, ţinând seama de prevederile legislaţiei în vigoare, de documentaţiile de urbanism, amenajarea teritoriului şi protecţia mediului, precum şi de programele de dezvoltare economicosocială a unităţilor administrativ-teritoriale.

2. Alineatul 1 al articolului 6 se modifica si va avea următorul cuprins:

Art. 6.

(1) Autorităţile deliberative ale unităţilor administrativ-teritoriale/sectoarelor municipiului Bucureşti au competenţe exclusive în ceea ce priveşte înfiinţarea, organizarea, gestionarea şi coordonarea serviciului de salubrizare a localităţilor, având următoarele atribuţii în domeniu:

3.
Alineatele 2 si al articolului 11 se modifica si vor avea următorul cuprins:

Art.ll.

(2) Alegerea modalităţii de gestiune a serviciului de salubrizare se face prin hotărâri ale autorităţilor deliberative ale unităţilor administrativ-teritoriale/sectoarelor municipiului Bucureşti sau ale asociaţiilor de dezvoltare intercomunitară, după caz, în conformitate cu strategiile şi programele de salubrizare adoptate la nivelul fiecărei localităţi/sectoarelor municipiului Bucureşti, precum şi în conformitate cu prevederile Legii nr. 51/2006, cu modificările şi completările ulterioare.

(3) Indiferent de modalitatea de gestiune adoptată, activităţile specifice serviciului de salubrizare se organizează şi se desfăşoară pe baza unui regulament al serviciului şi a unui caiet de sarcini, aprobate prin hotărâri ale autorităţilor deliberative ale unităţilor administrativ-teritoriale/sectoarelor municipiului Bucureşti sau ale asociaţiei de dezvoltare intercomunitară, după caz, întocmite în conformitate cu regulamentul-cadru al serviciului de salubrizare şi caietul de sarcini-cadru, elaborate şi aprobate de A.N.R.S.C., prin ordin al preşedintelui acesteia.

4.
Alineatul 2 al articolului 12 se modifica si va avea următorul cuprins:

Art. 12.

(1) Raporturile juridice dintre autorităţile deliberative ale unităţilor administrativ-

teritoriale/sectoarelor municipiului Bucureşti sau dintre asociaţiile de dezvoltare

intercomunitară şi operatorii serviciului de salubrizare, după caz, sunt reglementate

prin:

a) hotărârea de dare în administrare a serviciului de salubrizare, în cazul gestiunii directe;

b) contractul de delegare a gestiunii, în cazul gestiunii delegate.

5. Alineatul 3 al articolului 13 se modifica si va avea următorul cuprins:

Art. 13.

(3) Procedura de atribuire, tipul şi regimul juridic al contractelor de delegare a gestiunii serviciului de salubrizare a localităţilor (de exemplu: contract de concesiune, contract de prestări servicii etc) sunt cele stabilite de autorităţile deliberative ale unităţilor administrativ-teritoriale/sectoarelor municipiului Bucureşti, conform prevederilor Legii nr. 51/2006, cu modificările şi completările ulterioare, şi ale Ordonanţei de urgenţă a Guvernului nr. 34/2006 privind atribuirea contractelor de achiziţie publică, a contractelor de concesiune de lucrări publice şi a contractelor de concesiune de servicii, aprobată cu modificări şi completări prin Legea nr. 337/2006, cu modificările şi completările ulterioare.

6.
Litera e) din alineatul 2 al articolului 19 se modifica si va avea următorul
cuprins:

Art. 19.

(2) lit.e) exclusivitatea prestării serviciului de salubrizare pe raza unităţilor administrativ-teritoriale/sectoarelor municipiului Bucureşti, acordată fie în baza hotărârii de dare în administrare, fie în baza hotărârii de atribuire şi a contractului de delegare a gestiunii.

7.
Alineatul 2 al articolului 24 se modifica si va avea următorul cuprins:

Art.24.

(2) Dreptul utilizatorilor de a beneficia de serviciul de salubrizare se stabileşte prin regulamentul serviciului, aprobat prin hotărâre a autorităţilor deliberative ale unităţilor administrativ-teritoriale/sectoarelor municipiului Bucureşti sau, după caz, a asociaţiilor de dezvoltare intercomunitară, pe baza regulamentului-cadru al serviciului de salubrizare, elaborat de A.N.R.S.C. şi aprobat prin ordin al preşedintelui acesteia.

8. Alineatul 3 al articolului 30 se modifica si va avea următorul cuprins:

Art.30.

(3)   Autorităţile   deliberative   ale    unităţilor   administrativ-teritoriale/sectoarelor

municipiului Bucureşti pot stabili, potrivit prevederilor Ordonanţei Guvernului nr.

2/2001 privind regimul juridic al contravenţiilor, aprobată cu modificări şi completări

prin Legea nr. 180/2002, cu modificările şi completările ulterioare, şi alte fapte decât

cele prevăzute la alin. (1) şi (2) care constituie contravenţii în domeniul serviciilor de

salubrizare.


